OpenLLM-France/wikimedia huggingface dataset:
# Lílides

Liliidae és una subclasse de plantes herbàcies terrestres o epífites, ocasionalment aquàtiques. La circumscripció d'aquesta subclasse varia segons el sistema taxonòmic. L'únic requeriment taxonòmic és que contingui la família Liliaceae. Són freqüents els geòfits amb rizoma, bulb o corms, sovint micorrizats. Poden ser lianes o plantes arborescents. Les fulles són alternades o, rara vegada, oposades o verticilades, encara que poden ser totes basals. Solen ser simples i enteres o un poc dentades, estretes i paral·lelinèrvies; és freqüent la presència d'una beina basal que pot estar reduïda a escates.
Les flors sovint són epígines, però n'hi ha d'hipògines; generalment són hermafrodites, actinomorfes o fortament zigomorfes: encara que acostumen a ser entògames, n'hi ha algunes d'anemògames o autògames.
El fruit és en general una càpsula, però n'hi pot haver d'altres tipus.

## Classificació

La subclasse en el sistema Cronquist consta de dos ordres amb 19 famílies i 25.000 espècies:
* Liliales
* Orchidales (orquídies)
En el sistema APG II i en el sistema APG III aquesta subclasse no existeix pas.
# Líkovo

Líkovo (en rus: Лыково) és un poble de l'óblast de Vladímir, a Rússia, segons el cens del 2010 tenia 125 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Lluís de Lorena (1555-1588)

Lluís II de Lorena, també anomenat "Cardenal de Guisa" o "Cardenal de Lorena" (Dampierre, 6 de juliol de 1555 – Castell de Blois, 24 de desembre de 1588) va ser un cardenal francès, membre de la casa de Guisa, que tingué un paper important durant la vida política francesa del segle xvi. Va ser arquebisbe-duc de Reims de 1574 a 1588.

## Biografia

Va ser el tercer fill de Francesc de Guisa, i d'Anna d'Este, filla de Renata de França.
Lluís de Guisa, que només tenia dinou anys, va ser nomenat arquebisbe duc de Reims el 26 de desembre de 1574, succeint el seu oncle el cardenal de Lorena. Va ser nomenat abat de Saint-Denis el mateix any, i va ser creat cardenal pel papa Gregori XIII el 21 de febrer de 1578. Va ser llavors quan prengué el nom del cardenal de Guisa. Posteriorment seria nomenat legat papal a Avinyó i comanador de l'orde de l'Esperit Sant per Enric III.
Va ser consagrat el 13 de març de 1580 per Carles de Borbó, el cardenal de Vendôme, assistit per Geoffroy de la Marthonie (bisbe d'Amiens) i Claude Angennes Rambouillet (bisbe de Noyon).
El cardenal de Guisa va participar activament en les guerres liderades per la Santa Lliga al costat del seu germà, el duc de Guise, Enric el Balafré.
Va ser assassinat per ordre del rei Enric III, al castell de Blois, el 24 de desembre de 1588, l'endemà de l'assassinat del seu germà, el duc de Guisa. Les seves restes van ser cremades i les cendres van ser llançades al riu.
El papa Sixt V, amb el pretext que no podia acceptar cap crim perpetrat a un cardenal, va emetre un monitori d'excomunió contra el rei de França el 5 de maig de 1589 (com a avís). Va ser especialment per tal de pressionar al rei per evitar que es reconciliés amb l'església protestant de Navarra. Enric III va intentar justificar les seves accions al·legant els perills que els Guisa havien representat per a la corona.
Va tenir un fill il·legítim, Lluís de Guisa, fruit de la relació amb Aimerie de Lescheraine, dama de Grimaucourt. Va ser legitimat el 1610, després de la mort del seu pare.

## Honors

    Comanador de l'orde de l'Esperit Sant

## Referències

* ↑ J. Jacott, Atlas historique français, 1848, p. 90.
* ↑ «Guerres de Bohême». A: Société de l'histoire de Belgique. Collection de mémoires relatifs a l'histoire de Belgique (en francès). Brussels: Sandoz & Fischbacher, 1868, p. 123.
* ↑ Marek, Miroslav. «Genealogy.eu». Lorraine, 16-09-2002. [Consulta: 29 maig 2008].
# Lluís de Hohenlohe-Langenburg

Lluís de Hohenlohe-Langenburg (en alemany Ludwig, Graf zu Hohenlohe-Langenburg) va néixer a Langenburg (Alemanya) el 20 d'octubre de 1696 i va morir a la mateixa ciutat el 16 de gener de 1765. Era fill d'Albert Wolfgang de Hohenlohe-Langenburg (1659-1715) i de Sofia Amàlia de Nassau-Saarbrücken (1666-1736). A la mort del seu pare heretà el títol de comte, però el 7 de gener de 1764 li va ser reconegut el rang de príncep del Sacre Imperi Romanogermànic per l'emperador Francesc I.
Sota el seu govern es van realitzar nombroses modificacions al castell de Langenburg, adaptant-lo al gust barroc. Amb el mateix estil va emprendre la construcció del castell Weilers Lindenbronn com a residència d'estiu i per a la caça, per a la qual va contractar l'arquitecte Leopoldo Retty.

## Matrimoni fills

El 23 de gener de 1723 es va casar amb la comtessa Elionor de Nassau-Saarbrücken (1707-1769), filla del comte Lluís (1663-1713) i de la comtessa Felipa Enriqueta de Hohenlohe-Langenburg (1679-1751). El matrimoni va tenir els següents fills:
* Cristià Albert (1726-1789), casat amb Carolina de Stolberg-Gedern (1731-1796).
* Frederic Carles (1728-1728)
* Sofia Enriqueta (1729-1735)
* Augusta Carolina (1731-1736)
* Lluïsa Carlota (1732-1777), casada amb Cristià Frederic de Hohenlohe-Kirchberg (1729-1819).
* Elionor Juliana (1734-1813), casada amb Albert de Hohenlohe-Ingelfingen (1743-1778).
* Guillem Frederic (1736-1753)
* Felip Carles (1738-1805)
* Frederic August (1740-1810)
* Lluís Gottfrief (1742-1765)
* Cristiana Enriqueta, nascuda i morta el 1744
* Carolina Cristiana (1746-1750)
* Frederic Ernest (1750-1794), casat amb Magdalena Adriana van Haren (1746-1822).

## Enllaços externs

* http://awt.ancestrylibrary.com
# Oposició

«Oposició» té aquests significats:
* Oposició (examen), prova per a l'obtenció de certes ocupacions
* Oposició (política), minoria que, en els cossos legislatius, s'oposa als actes del Govern
* Oposició (astronomia) és quan dos astres es troben, en relació a la Terra, en dos punts del cel diametralment oposats. Dos astres amb longitud celeste que difereix en 180°.
* Oposició (escacs), tema tàctic en escacs
# Ofensiva de Ièlnia

L'Ofensiva de Ièlnia de l'Exèrcit Roig (30 d'agost de 1941 – 8 de setembre de 1941) va ser part de la Batalla de Smolensk durant la Gran Guerra Patriòtica.
L'ofensiva va ser contra el sortint semi-circular de Iélnia, on la Wehrmacht havia establert posicions a 50 km a l'est de Smolensk, formant una base de llançament per un atac contra Moscou. El 26 d'agost, la Stavka ordenà al 24è Exèrcit, comandat pel Major General Konstantin Rakutin, que comencés una ofensiva contra el sortint pel 30. El 3 de setembre, sota l'amenaça de quedar encerclats, els alemanys van començar a retirar-se del sortint mentre que mantenien la resistència als flancs. El 6 de setembre, Yelnia va ser reconquerida. L'ofensiva soviètica contribuí fins al 8 de setembre, quan s'aturà davant la nova línia defensiva alemanya.
Aquest va ser el revers més substancial que patí la Wehrmacht fins a la data, així com la primera operació ofensiva soviètica planejada i que obtingués l'èxit en la Guerra Germano-Soviètica. Les pèrdues alemanyes a l'operació van ser de 45.000 morts. El General Rakutin caigué durant la batalla juntament amb un nombre extremadament alt dels seus homes.
L'Ofensiva de Yelnya també s'associa amb la creació de les unitats d'elit de la Guàrdia Russa.
# Orlinda

Orlinda és una població dels Estats Units a l'estat de Tennessee. Segons el cens del 2000 tenia 594 habitants.

## Demografia

Segons el cens del 2000, Orlinda tenia 594 habitants, 235 habitatges, i 176 famílies. La densitat de població era de 34,4 habitants/km².
Dels 235 habitatges en un 32,8% hi vivien nens de menys de 18 anys, en un 64,3% hi vivien parelles casades, en un 8,1% dones solteres, i en un 24,7% no eren unitats familiars. En el 23,4% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,98.
Per edats la població es repartia de la següent manera: un 23,6% tenia menys de 18 anys, un 8,9% entre 18 i 24, un 26,3% entre 25 i 44, un 26,1% de 45 a 60 i un 15,2% 65 anys o més.
L'edat mediana era de 38 anys. Per cada 100 dones de 18 o més anys hi havia 93,2 homes.
La renda mediana per habitatge era de 45.000 $ i la renda mediana per família de 53.625 $. Els homes tenien una renda mediana de 33.750 $ mentre que les dones 20.341 $. La renda per capita de la població era de 16.058 $. Entorn del 6,2% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orlinda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Orlinda». American Fact Finder. Oficina del Cens dels Estats Units, 12-01-2010.
# Llista de golejadores de la Golden Cup femenina 2009

Aquesta és una llista dels noms de les jugadores, la selecció afiliada i el nombre de gols anotats durant la Golden Cup femenina 2009, competició esportiva femenina d'hoquei sobre patins que es disputà a entre el 19 i el 21 de juny de 2009 al Pavelló d'Esports de Blanes (la Selva). Posteriorment, es desgranaran les anotacions en funció de la selecció a la qual pertanyien per poder veure contra quins rivals anotaren.
| Jugadora | Selecció | Gols |
| Sandra Drouhet | França | 7 |
| Beata Geismann | Alemanya | 6 |
| Adeline Leborgne | França | 4 |
| Iolanda Font | Catalunya | 3 |
| Ester Artigas | Blanes HC | 2 |
| Cristina Barceló | Catalunya | 2 |
| Emma Corominas | Catalunya | 2 |
| Odette García | Blanes HC | 2 |
| Anna Gil | Catalunya | 2 |
| Cindy Laurent | França | 2 |
| Nicole Paczia | Alemanya | 2 |
| Blanca Soldevila | Catalunya | 2 |
| Jana Verdura | Blanes HC | 2 |
| Maria Díez | Catalunya | 1 |
| Simone Firll | Alemanya | 1 |
| Malvina Fort | França | 1 |
| Maria Majó | Catalunya | 1 |
| Anne-Marie Sesterhenn | Alemanya | 1 |
| Paula Torner | Catalunya | 1 |
| Alemanya | | | | |
| Jugadora | Total | BLA | FRA | CAT |
| Carolin Reinert | - | - | - | - |
| Nicole Paczia | 2 | 1 | 1 | - |
| Gina Behnke | - | - | - | - |
| Jenny Delgado | - | - | - | - |
| Anne-Marie Sesterhenn | 1 | 1 | - | - |
| Laura La Rocca | - | - | - | - |
| Josy Strunden | - | - | - | - |
| Beata Geismann | 6 | 4 | 1 | 1 |
| Simone Firll | 1 | 1 | - | - |
| Christina Klein | - | - | - | - |
| TOTAL | 10 | 7 | 2 | 1 |
| Blanes HC | | | | |
| Jugadora | Total | ALE | CAT | FRA |
| Virgínia Díaz | - | - | - | - |
| Noemí Dulsat | - | - | - | - |
| Odette García | 2 | 1 | 1 | - |
| Anna Armero | - | - | - | - |
| Jana Verdura | 2 | 1 | 1 | - |
| Judith Barranco | - | - | - | - |
| Marina Serra | - | - | - | - |
| Paula Segura | - | - | - | - |
| Ester Artigas | 2 | - | - | 2 |
| Patricia Suárez | - | - | - | - |
| Meritxell Rubio | - | - | - | - |
| TOTAL | 6 | 2 | 2 | 2 |
| Catalunya | | | | |
| Jugadora | Total | FRA | BLA | ALE |
| Laia Vives | - | - | - | - |
| Maria Díez | 1 | - | 1 | - |
| Maria Majó | 1 | - | 1 | - |
| Emma Corominas | 2 | 1 | - | 1 |
| Cristina Barceló | 2 | 2 | - | - |
| Anna Gil | 2 | - | 1 | 1 |
| Paula Torner | 1 | - | - | 1 |
| Marta Monpart | - | - | - | - |
| Maria Rosa Tamburini | - | - | - | - |
| Iolanda Font | 3 | 1 | 2 | - |
| Blanca Soldevila | 2 | - | 2 | - |
| Laia Salicrú | - | - | - | - |
| Caterina Ortega | - | - | - | - |
| TOTAL | 14 | 4 | 7 | 3 |
| França | | | | |
| Jugadora | Total | CAT | ALE | BLA |
| Angela Rodriguez | - | - | - | - |
| Flora Michoud-Godard | - | - | - | - |
| Adeline Leborgne | 4 | 1 | 2 | 1 |
| Sandra Drouhet | 7 | - | 2 | 5 |
| Tatiana Malard | - | - | - | - |
| Malvina Fort | 1 | - | - | 1 |
| Julie Lafourcade | - | - | - | - |
| Emilie Couderc | - | - | - | - |
| Cindy Laurent | 2 | 1 | - | 1 |
| Louisianne Corbin | - | - | - | - |
| TOTAL | 14 | 2 | 4 | 8 |

## Enllaços externs

* Rànquing de golejadores
# Macià Guarro i Ribé

Macià Guarro i Ribé (Montblanc, 21 de febrer del 1863 - 17 d'agost del 1953) va ser un advocat i polític. El nom de Macià és una variant catalana de Maties, per això en alguns escrits enlloc de Macià, hom troba Maties.
Va realitzar els estudis primaris a l'escola del seu pare, Macià Guarro i Casanovas, i el batxillerat a l'institut de Tarragona; es llicencià en Dret per la Universitat de Barcelona (1883). A nivell professional, exercí d'advocat durant més de seixanta anys, fou jutge municipal (1903), president del Centro Unión Republicana (1905), fiscal municipal i jutge de primera instància (1937).
En l'àmbit polític, als 25 anys ja fou conseller de l'ajuntament de Montblanc i, després, fou batlle de Montblanc des de l'1 de juliol de 1899 al primer de gener de 1902. Posteriorment va ser diputat provincial (1914) i novament alcalde de la vila (1931), conseller d'ensenyament i membre del Consell Permanent de la Mancomunitat de Catalunya (1919) que presidí Puig i Cadafalch. Políticament milità en el partit republicà, sent un dels que proclamaren la República a la vila (1931). El 1930 era el president de l'Associació d'Esquerra.

## Referències

* ↑ Grau i Pujol, J. M; Badia i Batalla, F.. Fundació Martí l'Humà. Diccionari biogràfic històric de Montblanc (1155-1920). ISBN 9788493611408.
* ↑ Puig, Roser. «Els diputats de la Mancomunitat. Diccionari biogràfic il·lustrat». Mancomunitat de Catalunya.
# Macià Massaguer

Macià Massaguer (Barcelona, ?) fou un senyor feudal i patrici català que va ostentar diverses propietats, entre les quals els castells de Cornellà, de Solivella i de l'Ofegat, aquests darrers al Camp de Tarragona.
Fill d'Arnau Massaguer, va ser senyor del castell de Cornellà a la segona meitat del segle xiv. El seu pare li va traspassar aquesta propietat en morir el 1344, tot just un any després que ell l'hagués adquirit de mans d'Arnau de sa Bastida.
L'any 1372 posseïa, a més a més de la fortalesa, 5 masos, 26 cases, 102 camps de cereals, 61 vinyes, 10 horts, 5 farraginals, 6 grans peces de pastura i un prat.

## Referències

* ↑ Tardà i Coma et al., 1993, p. 28-29.
* ↑ Serrano Mínguez, p. 8-9.
* ↑ Tardà i Coma et al., 1993, p. 30-31.

## Bibliografia

* Serrano Mínguez, Mercedes «Castell de Cornellà» (PDF). Direcció General del Patrimoni Cultural. Generalitat de Catalunya, pàg. 8-9 [Consulta: 10 febrer 2017].
* Tardà i Coma, Joan; Carrión, Pedro; Fernàndez, Joan; Tomàs, Albert. «Senyors i vassalls». A: Pagesos, obrers, ciutadans. Història de Cornellà de Llobregat. Cornellà de Llobregat: Exprés Serveis, 1993.
# Luka Romero Bezzana

Luka Romero Bezzana (Victoria de Durango, Mèxic, 18 de novembre de 2004) és un futbolista argentí, nascut a Mèxic. Actualment juga com a migcampista ofensiu al Deportivo Alavés cedit per l'A.C. Milan. Ha sigut internacional amb la Selecció de futbol sub-15 de l'Argentina.

## Carrera esportiva

Luka Romero es va mudar amb la seva família a Espanya amb tan sols tres anys. Primer es van establir a Villanueva de Còrdova, a Andalusia, però posteriorment, a l'edat de set anys, es van mudar a Formentera, on Luka va fitxar per un club de l'illa d'Eivissa. El 2015 va fitxar pel RCD Mallorca, per jugar a les categories inferiors del club balear, on va marcar 230 gols en 108 partits.
El 16 de juny de 2020 va ser convocat per primera vegada amb el primer equip del Mallorca, en un partit de Primera Divisió enfront del Vila-real CF, encara que no va arribar a sortir al camp.
El 24 de juny de 2020 va debutar a Primera Divisió contra el Reial Madrid, de manera que es va convertir, amb 15 anys i 219 dies, en el debutant més jove en tota la història de la lliga.
El 2021 va fitxar per la SS Lazio de la Sèrie A, on va jugar dues temporades, fins que el 2023 el va fitxar l'AC Milan. El gener del 2024, però, el club italià el va cedir a l'UD Almeria de la primera divisió espanyola.

## Carrera internacional

Luka Romero ha estat internacional sub-15 amb la selecció de futbol de l'Argentina, amb la qual va disputar el Campionat Sud-americà de Futbol Sub-15 de 2019, on es van proclamar subcampions.

## Referències

* ↑ «Luka Romero». Liga de Fútbol Profesional. [Consulta: 20 juny 2020].
* ↑ «Còpia arxivada». Arxivat de l'original el 2024-02-24. [Consulta: 17 agost 2024].
* ↑ «Luka Romero». Transfermarkt. [Consulta: 25 juny 2020].
* ↑ «Luka Romero, convocado: podría debutar con 15 años». Diari AS, 15-06-2020. [Consulta: 22 juny 2020].
* ↑ «Luka Romero, el niño al que llaman 'el nuevo Lionel Messi', es mexicano». ESPN Deportes, 12-11-2015. [Consulta: 22 juny 2020].
* ↑ «Real Mallorca: Luka Romero: Real Mallorca's 'Mexican Messi'». Marca, 05-06-2020. [Consulta: 16 juny 2020].
* ↑ «Luka Romero, el heredero de Messi, fue autorizado para ir por una marca histórica en La Liga». Clarín, 16-06-2020. [Consulta: 16 juny 2020].
* ↑ «Luka Romero: Mallorca's 'Mexican Messi' the youngest player in La Liga history». Goal.com, 24-06-2020. [Consulta: 24 juny 2020].
* ↑ «Luka Romero, el debutante más joven en la historia de LaLiga». Marca, 25-06-2020. [Consulta: 25 juny 2020].
* ↑ «Luka Romero, a la Lazio» (en castellà), 05-07-2021. [Consulta: 26 juliol 2021].
* ↑ «Luka Romero, nuevo fichaje del Milan» (en castellà). Sport, 06-07-2023. [Consulta: 25 febrer 2024].
* ↑ «Luka Romero, cedido al Almería por el Milan» (en castellà), 22-01-2024. [Consulta: 25 febrer 2024].
* ↑ «Brasil es campeón del CONMEBOL Sudamericano Sub-15». CONMEBOL, 08-12-2019. [Consulta: 16 juny 2020].

## Enllaços externs

* Luka Romero Bezzana a BDFutbol
* Luka Romero Bezzana, Fitxa a Soccerway
# Mancomunitat de Municipis Baix Segura

La Mancomunitat de Municipis Baix Segura és una mancomunitat de municipis de la comarca del mateix nom. Aglomera 13 municipis i 52.703 habitants, en una extensió de 265 km². Actualment (2007) la mancomunitat és presidida per Rosa M. Sánchez Beitia, del PSPV-PSOE i regidora de l'ajuntament de Catral. Les seues competències són únicament en matèria de serveis socials.
Els pobles que formen la mancomunitat són:
* Algorfa
* Benejússer
* Bigastre
* Catral
* Dolors
* Xacarella
* Rafal
* Redovà
* Sant Fulgenci
* Sant Miquel de les Salines
* Pilar de la Foradada
* els Montesinos
* Sant Isidre
# Mancomunitat Tierras del Tormes

Tierras del Tormes és una mancomunitat de municipis de la província de Salamanca, que té com a cap Navales. Està formada pels municipis de:
* Aldeaseca de Alba
* Anaya de Alba
* Calvarrasa de Arriba
* Coca de Alba
* Ejeme
* Gajates
* Galinduste
* Galisancho
* Garcihernández
* Larrodrigo
* Navales
* Pedraza de Alba
* Pedrosillo de Alba
* Pelayos
* Peñarandilla
* Valdecarros
# Mancomunitat Vall dels Alcalans

La Mancomunitat Vall dels Alcalans és una mancomunitat de municipis de la comarca de la Ribera Alta (País Valencià). Aglomera 3 municipis i 6.286 habitants, en una extensió de 95,60 km². Actualment (2007) la mancomunitat és presidida per Jose Antonio Polo Besso, del PSPV-PSOE i regidor de l'ajuntament de Montroi.
Les seues competències són:
* Aigües potables
* Clavegram
* Escorxador
* Neteja viaria i recollida de fem
* Urbanisme
Els pobles que formen la mancomunitat són:
* Montserrat
* Montroi
* Real de Montroi

## Enllaços externs

* Portal de la Direcció General d'Administració Local de la Generalitat
# Llívia (Lleida)

* Aquest article és sobre la partida de Lleida. Vegeu Llívia pel municipi de la Cerdanya.
Llívia és una partida de Lleida. L'any 2018 tenia 1.306 habitants, 858 dels quals al nucli, i 448 en disseminats.

## Referències

* ↑ «251207 Lleida». Idescat. [Consulta: 28 gener 2020].
Viccionari
# P.J. Brown

Collier Brown, Jr., més conegut com a P.J. Brown fou un jugador de bàsquet professional. Va estudiar a la Universitat de Louisiana Tech on jugà durant quatre anys a la lliga universitaria. Durant aquesta època va anotar 10,1 punts i va capturar 8,4 rebots per partit, en un total de 121. L'any 1992 fou escollit en la 29a posició del Draft pels New Jersey Nets. Aquell any però, jugà al Panonios grec. A l'any següent debutà a l'NBA. Vesteix el #93 a la samarreta. Campió de l'NBA amb els Boston Celtics l'any 2008. Aquell mateix any es retirà.

## Trajectòria esportiva
### Equips NBA

* New Jersey Nets (1993-1996)
* Miami Heat (1996-2000)
* Charlotte Hornets (2000-2002)
* New Orleans Hornets (2002-2006)
* Chicago Bulls (2006-2007)
* Boston Celtics (2007-2008)

## Estadístiques a l'NBA

| Fase Regular | EQUIP | PJ | MPP | PRPP | TPP | RPP | APP | PPP |
| 1993-94 | New Jersey Nets | 79 | 24.7 | 0.9 | 1.2 | 6.2 | 1.2 | 5.7 |
| 1994-95 | New Jersey Nets | 80 | 30.8 | 0.9 | 1.7 | 6.1 | 1.7 | 8.1 |
| 1995-96 | New Jersey Nets | 81 | 36.3 | 1.0 | 1.2 | 6.9 | 2.0 | 11.3 |
| 1996-97 | Miami Heat | 80 | 32.4 | 1.1 | 1.2 | 8.4 | 1.2 | 9.5 |
| 1997-98 | Miami Heat | 74 | 31.9 | 0.9 | 1.3 | 8.6 | 1.4 | 9.6 |
| 1998-99 | Miami Heat | 50 | 32.2 | 0.9 | 1.0 | 6.9 | 1.3 | 11.4 |
| 1999-00 | Miami Heat | 80 | 28.8 | 0.8 | 0.8 | 7.5 | 1.8 | 9.6 |
| 2000-01 | Charlotte Hornets | 80 | 35.1 | 1.0 | 1.1 | 9.3 | 1.6 | 8.5 |
| 2001-02 | Charlotte Hornets | 80 | 32.0 | 0.7 | 1.0 | 9.8 | 1.3 | 8.4 |
| 2002-03 | New Orleans Hornets | 78 | 33.4 | 0.9 | 1.0 | 9.0 | 1.9 | 10.7 |
| 2003-04 | New Orleans Hornets | 80 | 34.4 | 1.0 | 0.9 | 8.6 | 1.9 | 10.5 |
| 2004-05 | New Orleans Hornets | 82 | 34.4 | 0.9 | 0.6 | 9.0 | 2.2 | 10.8 |
| 2005-06 | New Orleans Hornets | 75 | 31.7 | 0.6 | 0.7 | 7.3 | 1.2 | 9.0 |
| 2006-07 | Chicago Bulls | 72 | 20.2 | 0.3 | 0.7 | 4.8 | 0.7 | 6.1 |
| 2007-08 | Boston Celtics | 18 | 11.6 | 0.3 | 0.4 | 3.8 | 0.6 | 2.2 |
| Carrera | | 1089 | 31.1 | 0.8 | 1.0 | 7.7 | 1.5 | 9.1 |
PJ: Partits Jugats, MPP: Minuts per Partit, PRPP: Pilotes Recuperades per Partit, TPP: Taps per Partit, RPP: Rebots per Partit, APP: Assistencies per Partit, PPP: Punts per Partit

## Récords Personals

* 30 punts (contra Toronto 17/04/96)
* 9 rebots ofensius (2 vegades)
* 17 rebots defensius (contra Detroit 28/11/01)
* 22 rebots (contra Denver 07/01/02)
* 8 assistències (contra Houston 24/01/96)
* 5 pilotes robades (contra Phoenix 03/12/93)
* 6 taps (contra Vancouver 14/03/97)
* 51 minuts jugats (contra Golden State 23/11/04)

## Premis personals

* Jugador més Esportiu de l'NBA:2004
* Ciutadà de l'any de l'NBA: 1997
* 3 vegades escollit per al Segon Millor Equip defensiu de l'NBA: 1997,1999,2001

## Curiositats

* És casat amb Dee i té tres filles, Whitney, Briana i Kalani, i un fill, Javani.
* La seva dona Dee també fou jugadora de bàsquet a Louisiana Tech.
* El seu actor preferit és Denzel Washington.

## Referències

* ↑ Se confirma la retirada de PJ Brown tras la visita de los Celtics a la Casa Blanca: ultimatenba.com

## Enllaços externs

* Perfil de P.J. Brown a NBA.com
# Lluïsa Carlota de Mecklenburg-Schwerin

Lluïsa Carlota de Mecklenburg-Schwerin (en alemany Luise Charlotte von Mecklenburg-Schwerin) va néixer a Schwerin el 19 de novembre de 1779 i va morir a Gotha el 4 de gener de 1801. Era filla del Gran Duc Frederic Francesc I de Mecklenburg-Schwerin (1756-1837) i de la princesa Lluïsa de Saxònia-Gotha (1756-1808).
El 21 d'octubre de 1797 es va casar amb el príncep hereu del ducat de Saxònia-Gotha-Altenburg, August (1772-1822), fill dels ducs Ernest II (1745-1804) i de Carlota de Saxònia-Meiningen (1751-1827). Quatre anys després de casar-se va morir sobtadament, a l'edat de 22 anys, abans que el seu marit heretés el Ducat. El matrimoni havia tingut una filla, Lluïsa (1800-1831), casada amb el duc Ernest I de Saxònia-Coburg Gotha (1784-1834).

## Enllaços externs

* Bibliografia sobre Lluïsa Carlota: http://www.landesbibliographie-mv.de/REL?PPN=07192549X